|  |  |  |  |  |  |  |
| --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΔΗΜΟΣ ΝΕΑΣ ΦΙΛΑΔΕΛΦΕΙΑΣ - ΝΕΑΣ ΧΑΛΚΗΔΟΝΑΣ** ΓΡΑΦΕΙΟ ΤΥΠΟΥ & ΕΠΙΚΟΙΝΩΝΙΑΣ

|  |  |
| --- | --- |
| Διεύθυνση: | Λ. Δεκελείας 97 - Νέα Φιλαδέλφεια, T.K. 14341 |
| Τηλέφωνο:  | 213 - 2049013 |
|  e-mail: | graf.dim.nfnx@gmail.compress@dimosfx.gr |

 |

Νέα Φιλαδέλφεια, 01/11/2022

**Δελτίο Τύπου**

**Ενημέρωση για τις αιτήσεις ένταξης στις κοινωνικές δομές του Δήμου Νέας Φιλαδέλφειας – Νέας Χαλκηδόνας**

**Ο Δήμος Νέας Φιλαδέλφειας - Νέας Χαλκηδόνας στα πλαίσια της ένταξης της Πράξης «Δομή Σίτισης και Κοινωνικού Παντοπωλείου Δήμου Νέας Φιλαδέλφειας – Νέας Χαλκηδόνος» στο Επιχειρησιακό Πρόγραμμα «Αττική 2014 - 2020» καλεί τους ενδιαφερόμενους κατοίκους του** να υποβάλλουν δικαιολογητικά για την ένταξή τους στις Δομές του Δήμου καθώς και της Κοινωφελούς Επιχείρησης (*Κοινωνικό Παντοπωλείο, Κοινωνικό Φαρμακείο, Κοινωνικό Ένδυμα*), για τη χρονική περίοδο: **Ιανουάριος 2023 έως Δεκέμβριος 2023.**

**Για την Ένταξη στις Κοινωνικές Δομές για το έτος 2023** θα πρέπει να ληφθούν υπόψη **τα παρακάτω:**

Η κατάθεση δικαιολογητικών θα διαρκέσει έως τις 20 Νοεμβρίου 2022.

**Μετά το πέρας της προαναφερόμενης ημερομηνίας, οι αιτήσεις που θα κατατεθούν θα εξεταστούν σε επόμενο χρόνο που θα ορίσει η υπηρεσία.**

**Δικαιούχοι των Κοινωνικών Δομών είναι:** Κάτοικοι του Δήμου Νέας Φιλαδέλφειας – Νέας Χαλκηδόνας.

**Κύριο κριτήριο ένταξης των ωφελουμένων στις Κοινωνικές Δομές είναι το ετήσιο οικογενειακό εισόδημα ως εξής:**

* **1 άτομο - 5.000 ευρώ,**
* **2 άτομα - 6.000 ευρώ,**
* **3 άτομα - 7.000 ευρώ,**
* **4 άτομα - 8.000 ευρώ,**
* **5 άτομα και άνω 10.000 ευρώ**

Στο ανωτέρω εισόδημα θα συνεκτιμώνται επίσης και τα συνολικά εισοδήματα όλων των ενηλίκων που ζουν μαζί, με την προσκόμιση των φορολογικών τους δηλώσεων (εκκαθαριστικό - Ε1). Επίσης θα λαμβάνονται υπόψη παράγοντες όπως η οικογενειακή κατάσταση, τα κοινωνικά προβλήματα, η ανεργία, προβλήματα υγείας και αναπηρίες, μονογονεϊκές, πολύτεκνες οικογένειες.

**Οι ενήλικες που διαμένουν στην ίδια κατοικία** έχουν το δικαίωμα υποβολής μιας μόνο αίτησης και οφείλουν να προσκομίσουν όλα τα απαιτούμενα δικαιολογητικά.

**Νοικοκυριά με 1 έως 2 μέλη** έχουν δικαίωμα επιλογής μίας μόνο δομής, Κοινωνικό Παντοπωλείο ή Σίτιση.

**Θα εξαιρούνται από την ένταξη τους στο Κοινωνικό Παντοπωλείο** υποψήφιοι στο εκκαθαριστικό των οποίων εμφανίζονται εισοδήματα από τόκους καταθέσεων. **Επίσης, Θα εξαιρούνται από την ένταξη τους στο Κοινωνικό Παντοπωλείο** υποψήφιοιπου θα εμφανίζουν στη φορολογική τους δήλωση περιουσιακά στοιχεία τα οποία αποκτήθηκαν κατά την διάρκεια της ανεργίας τους**.**

**Η συνολική φορολογητέα αξία της ακίνητης περιουσίας του νοικοκυριού**, δεν μπορεί να υπερβαίνει στο σύνολο της το ποσό των 90.000 ευρώ για το μονοπρόσωπο νοικοκυριό, προσαυξανόμενη κατά 15.000 ευρώ για κάθε πρόσθετο μέλος.

**Οι δικαιούχοι του Κοινωνικού Παντοπωλείου έχουν υποχρέωση** να παραλαμβάνουν τα προϊόντα οι ίδιοι ή τα δηλωμένα μέλη του νοικοκυριού μέσα στις προβλεπόμενες ημερομηνίες διανομής.

**Σε περίπτωση αδυναμίας οφείλουν να ενημερώσουν την υπηρεσία, διαφορετικά χάνουν την** **τρέχουσα διανομή**. Επιπλέον, δικαίωμα χρήσης εξουσιοδότησης έχουν μία (1) φορά το χρόνο.

**Οι δικαιούχοι του προγράμματος ΤΕΒΑ** δεν μπορούν να ενταχθούν στην ενιαία Δομή «Σίτιση - Κοινωνικό Παντοπωλείο» που εδρεύει επί των οδών Μαραθώνος 26 Ν.Χ. - Σοφούλη & Παπάγου Ν.Φ., στα πλαίσια του Επιχειρησιακού Προγράμματος ΠΕΠ ΑΤΤΙΚΗΣ 2014-2020.

Ο Δήμος σε συνεργασία με την Κοινωφελή Επιχείρηση θα ορίσει τον φορέα στον οποίο θα ενταχθεί ο ωφελούμενος του Κοινωνικού Παντοπωλείου (Δήμος ή Κοινωφελή Επιχείρηση).

**Οι ενδιαφερόμενοι υποψήφιοι για άνω από μια δομή παροχής**, συμπληρώνουν ξεχωριστή αίτηση και τα δικαιολογητικά υποβάλλονται μια φορά.

Η Υπηρεσία δύναται να πραγματοποιεί κατ΄ οίκον κοινωνική έρευνα για τη διασταύρωση των στοιχείων και διερεύνηση συνθηκών διαβίωσης. Καθώς επίσης να πραγματοποιεί επανέλεγχο των δικαιολογητικών σε τακτά χρονικά διαστήματα.

Η ΠΑΡΑΛΑΒΗ ΤΩΝ ΑΙΤΗΣΕΩΝ ΚΑΙ Η ΚΑΤΑΘΕΣΗ ΤΟΥΣ ΜΑΖΙ ΜΕ ΤΑ ΣΧΕΤΙΚΑ ΔΙΚΑΙΟΛΟΓΗΤΙΚA, θα πραγματοποιείται κατόπιν ΤΗΛΕΦΩΝΙΚΟΥ ΡΑΝΤΕΒΟΥ από τις 09.00 – 13.00, στα παρακάτω σημεία:

* **ΔΗΜΟΤΙΚΟ ΚΑΤΑΣΤΗΜΑ ΝΕΑΣ ΧΑΛΚΗΔΟΝΑΣ:** τηλ. **2102532047**,εσωτ. 301, 307**,** Αχαρνών 464 & Αγ. Αναργύρων - Γ΄ ΟΡΟΦΟΣ.
* **ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΝΕΑΣ ΦΙΛΑΔΕΛΦΕΙΑΣ - ΝΕΑΣ ΧΑΛΚΗΔΟΝΑΣ:** τηλ. **2102526255** - Αγίων Αναργύρων 11, **Νέα Χαλκηδόνα.**